Mokonyane vra ANC om amp te heroorweeg | Maroela Media
Mokonyane vra ANC om amp te heroorweeg
Die ANC het Woensdag bevestig hy het 'n versoek van Nomvula Mokonyane, minister van omgewingsake, ontvang dat die party haar ontplooiing in die sesde Nasionale Vergadering heroorweeg.
Dit kom nadat die ANC vroeër aangekondig het Mokonyane is benoem tot voorsitter van parlementêre komiteevoorsitters. Dié posisie sou haar aansienlike mag oor die begroting vir parlementêre komitees en die wetgewende en oorsigprogram gee, en die benoeming is met gemengde reaksie begroet.
Ace Magashule, die ANC se sekretaris-generaal, sê in 'n verklaring Mokonyane het intussen die ANC-leierskap ingelig dat weens familieverpligtinge en die feit dat sy tans in rou is, sy nie glo sy sal in staat wees om haar pligte getrou en toegewyd na te kom nie.
Mokonyane se man, Serge Mokonyane, is verlede maand oorlede ná 'n lang siekbed.
"Die ANC sal binnekort herbesin oor die ontplooiing van 'n vervanging vir die posisie as voorsitter van parlementêre komiteevoorsitters," het Magashule gesê.
ANC Nomvula Mokonyane
Parlement maak reg om speaker te kies
Wonder wanner gaan die dame "uit rou" kom ? Sy wil ok nie reageer op die Bosasa beskuldigings want sy het gesè sy rou nog en gaan nie nou reageer.
Die land is ook in rou
Daai selde versoek het te doen met die baie vleis, kaste whisky en bier…Sy
weet haar kierangkies braai binnekort uit daarom die gemaklik kruk van "in rou" wees! Nee wat Nomvula jou dae is getel!